CELEX: 62021TN0335
Language: ro
Date: 2021-06-15 00:00:00
Title: Cauza T-335/21: Acțiune introdusă la 15 iunie 2021 – PJ/EIT

2.8.2021   
            
            
               RO
            
            
               Jurnalul Oficial al Uniunii Europene
            
            
               C 310/39
            
         
      Acțiune introdusă la 15 iunie 2021 – PJ/EIT
      (Cauza T-335/21)
      (2021/C 310/52)
      Limba de procedură: franceza
      
         Părțile
      
      
         Reclamantă: PJ (reprezentant: N. de Montigny, avocat)
      
         Pârât: Institutul European de Inovare și Tehnologie
      
         Concluziile
      
      Reclamanta solicită Tribunalului:
      
                  —
               
               
                  anularea deciziei din 13 octombrie 2020 a directorului executiv prin care i se refuză beneficiul de a lucra la distanță de la locul său de origine;
               
            
                  —
               
               
                  în măsura în care este necesar, anularea deciziei din 9 martie 2021 a directorului executiv de respingere a reclamației reclamantei introduse la 10 noiembrie 2020;
               
            
                  —
               
               
                  obligarea pârâtului la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă opt motive.
      
                  1.
               
               
                  Primul motiv, întemeiat pe încălcarea obligației de imparțialitate, de obiectivitate și de neutralitate a autorității abilitate să încheie contracte de muncă și pe adoptarea normelor interne de către o autoritate necompetentă.
               
            
                  2.
               
               
                  Al doilea motiv, întemeiat pe încălcarea dreptului de a fi ascultat.
               
            
                  3.
               
               
                  Al treilea motiv, întemeiat pe nemotivare.
               
            
                  4.
               
               
                  Al patrulea motiv, întemeiat pe încălcarea normelor interne și pe interpretarea arbitrară și nerezonabilă a acestora, precum și pe lipsa previzibilității și a securității juridice.
               
            
                  5.
               
               
                  Al cincilea motiv, întemeiat pe încălcarea obligației de solicitudine, pe neluarea în considerare atât a intereselor instituției, cât și ale reclamantei și pe disproporționalitatea deciziei în raport cu interesul real al instituției.
               
            
                  6.
               
               
                  Al șaselea motiv, întemeiat pe încălcarea dreptului la respectarea vieții private și de familie consacrat la articolul 7 din Carta drepturilor fundamentale a Uniunii Europene (denumită în continuare „carta”), precum și a dreptului la concilierea între viața privată și viața profesională consacrat la articolul 33 din cartă.
               
            
                  7.
               
               
                  Al șaptelea motiv, întemeiat pe încălcarea dreptului efectiv la muncă și la condiții de muncă echitabile.
               
            
                  8.
               
               
                  Al optulea motiv, întemeiat pe neluarea în considerare a unui eveniment de forță majoră.